Krater Stickney
Stickney je najveći udarni krater na Fobosu, koji je marsov prirodni satelit. Nalazi se 1°N 49°W﻿ / ﻿1°N 49°W﻿ / 1; -49 i prečnika je 9 km, te tako pokriva značajnu površinu mjeseca. Ime je dobio po Chloe Angeline Stickney Hall, ženi Asapha Halla, otkrivača Fobosa. Godine 1878. Hall je napisao da bi možda napustio potragu za marsovim satelitima da nije bilo njegove žene ". Komitet za imenovanja Međunarodne astronomske unije, predvođen Carl Saganom, je dao ime Krateru 1973. godine, na osnovu fotografija Marinera 9 . Unutar Stickneya se nalazi jedan manji krater, prečnika oko 2 km , rezultat kasnijeg udara. Godine 2006. mu je dato ime Limtoc, prema karakteru iz Guliverovih putovanja. Čini se da žljebovi i lanci kratera radijalno isijavaju iz Stickneya. Navedena osobina je dovela do teorija o tome da je formiranje Stickneya gotovo uništilo Fobos. Kakogod, dokazi prikupljeni od Mars Express orbitera ukazuju da oni nemaju veze sa Stickney i moguće je da su formirani od materijala izbačenog od udara na Marsu . Krater ima vidljive linearne teksture na unutrašnjim zidovima, uzrokovane klizištima materijala koji pada u krater.. Moguće je da je Stickney dovoljno veliki da bi bio viđen golim okom sa površine Marsa. Smješten je na sredini zapadne ivice fobosovog lica na strani okrenutoj prema Marsu. U knjizi Kim Stanley Robinsona Crveni Mars (prvom dijelu Marsove trilogije), u Stickneyju je smješten grad.